CELEX: 32007R0970
Language: mt
Date: 2007-08-17 00:00:00
Title: Regolament tal-Kummissjoni (KE) Nru 970/2007 tas- 17 ta’ Awwissu 2007 li jemenda r-Regolament tal-Kunsill (KE) Nru 1184/2005 li jimponi xi miżuri ristrettivi speċifiċi kontra xi persuni li qed ifixklu l-proċess ta' paċi u li qed jiksru d-dritt internazzjonali fil-kunflitt fir-reġjun tad-Darfur fis-Sudan

18.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 215/16
            
         REGOLAMENT TAL-KUMMISSJONI (KE) Nru 970/2007
   tas-17 ta’ Awwissu 2007
   li jemenda r-Regolament tal-Kunsill (KE) Nru 1184/2005 li jimponi xi miżuri ristrettivi speċifiċi kontra xi persuni li qed ifixklu l-proċess ta' paċi u li qed jiksru d-dritt internazzjonali fil-kunflitt fir-reġjun tad-Darfur fis-Sudan
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1184/2005 tat-18 ta’ Lulju 2005 li jimponi xi miżuri ristrettivi speċifiċi kontra xi persuni li qed ifixklu l-proċess ta' paċi u li qed jiksru d-dritt internazzjonali fil-kunflitt fir-reġjun tad-Darfur fis-Sudan (1), u, b'mod partikolari, l-Artikolu 9(1)(a) tiegħu,
   Billi:
   
               (1)
            
            
               L-Anness I tar-Regolament (KE) Nru 1184/2005 jelenka l-persuni naturali u legali, l-entitajiet jew il-korpi li jaqgħu taħt l-iffriżar ta' fondi u riżorsi ekonomiċi taħt dak ir-Regolament.
            
         
               (2)
            
            
               Fis-7 ta’ Awwissu 2007, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti emenda l-lista tal-persuni naturali, l-entitajiet u l-korpi li għalihom għandu japplika l-iffriżar ta' fondi u riżorsi ekonomiċi. L-Anness I għandu b'hekk jiġi emendat f'dan is-sens,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 1184/2005 hu emendat kif stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 17 ta’ Awwissu 2007.
      
         
            Għall-Kummissjoni
         
         Eneko LANDÁBURU
         
            Direttur Ġenerali għar-Relazzjonijiet Esterni
         
      
   
   
      (1)  ĠU L 193, 23.7.2005, p. 9. Ir-Regolament kif emendat l-aħħar mir-Regolament (KE) Nru 1791/2006 (ĠU L 363, 20.12.2006, p. 1).
   
      ANNESS
      L-Anness I tar-Regolament (KE) Nru 1184/2005 huwa emendat kif ġej:
      
                  (1)
               
               
                  L-annotazzjoni “Gaffar Mohamed ELHASSAN. Titolu: Maġġur Ġenerali. Informazzjoni oħra: Kmandant tar-Reġjun Militari tal-Punent għall-Forza ta' l-Ajru tas-Sudan” għandha tiġi sostitwita b':
                  “Gaffar Mohammed Elhassan (alias Gaffar Mohmed Elhassan). Titolu: Maġġur Ġenerali. Kariga: Kmandant tar-Reġjun Militari tal-Punent għall-Forza ta' l-Ajru tas-Sudan. Data tat-twelid: 24.6.1953.”
               
            
                  (2)
               
               
                  L-annotazzjoni “Gabril Abdul Kareem BADRI. Informazzjoni oħra: Kmandant fl-armata tal-Moviment Nazzjonali għar-Riforma u l-Iżvilupp” għandha tiġi sostitwita b':
                  “Gabril Abdul Kareem Badri (alias Gibril Abdul Kareem Barey). Titolu: Ġeneral. Kariga: Kmandant fl-armata tal-Moviment Nazzjonali għar-Riforma u l-Iżvilupp.”